કોઇપણ સ્ત્રી પડી ભાંગે એવી અવસ્થામાં અલ્પાબેન વધુ મજબુત બન્યા. પોતાનો પતિ હવે રહેવાનો નથી જ એ કડવી વાસ્તવિકતાને એણે સ્વિકારી લીધી અને હવે જેટલા દિવસનો સાથ છે એ સાથને યાદગાર સંભારણું બનાવી લેવાનું અને પતિના મૃત્યુને સુધારી લેવાનું એણે નક્કી કર્યુ. રાત-દિવસ પતિની સેવામાં હાજર રહે. પતિને છોડીને ક્યાંય જાય નહી. પતિની તમામ પ્રકારની સેવા કરે અને એની પાસે બેસીને સતત ગીતાજીનો પાઠ કર્યા કરે. જેમ જેમ ગીતાજીનો પાઠ વધતો ગયો તેમ તેમ આંતરીક મજબુતાઇ પણ વધતી ગઇ.